CELEX: C2008/161/10
Language: bg
Date: 2008-06-25 00:00:00
Title: Покана за подаване на кандидатури — Генерален директор (степени AD15-AD16) на генерална дирекция Библиотека, изследвания и документация на Съда на Европейските общности

25.6.2008   
            
            
               BG
            
            
               Официален вестник на Европейския съюз
            
            
               C 161/16
            
         Покана за подаване на кандидатури — Генерален директор (степени AD15-AD16) на генерална дирекция „Библиотека, изследвания и документация“ на Съда на Европейските общности
   (2008/C 161/10)
   Предстои да се освободи длъжността генерален директор (степени AD15-AD16) на генерална дирекция „Библиотека, изследвания и документация“ на Съда на Европейските общности в Люксембург. Длъжността се заема съгласно член 29, параграф 2 от Правилника за длъжностните лица на Европейските общности.
   СЛУЖЕБНИ ЗАДЪЛЖЕНИЯ
   Под прякото ръководство на секретаря на Съда титулярът на длъжността отговаря за организирането, координирането и управлението на генерална дирекция „Библиотека, изследвания и документация“.
   Генералната дирекция, в която работят близо 100 души, включва голяма юридическа библиотека, ръководена от директор, както и екип от изследователи и документалисти, в момента разпределени в четири отдела, единият от които се занимава с въпросите на правната информатика. Този екип подпомага Съда, Първоинстанционния съд и Съда на публичната служба при изпълнението на правораздавателните им функции, по-специално чрез изготвянето на проучвания и коментари в областта на сравнителното, международното и общностното право, и съдейства за разпространението на информация за общностната съдебна практика, по-специално чрез правен и документален анализ на решенията на общностните съдилища. Четирите отдела за изследвания и документация скоро ще бъдат обединени в отделна дирекция към генералния директор.
   ИЗИСКВАНИЯ
   Кандидатите трябва:
   
               —
            
            
               да имат завършено юридическо образование, удостоверено с диплома от висше учебно заведение, както и задълбочени познания по общностно право,
            
         
               —
            
            
               да докажат способността си да ръководят и координират работата на голям административен отдел,
            
         
               —
            
            
               да притежават задълбочени познания и професионален опит в областите на дейност на генералната дирекция. За особено предимство ще се смята опитът на длъжност, свързана с организирането и управлението на отдел за правни изследвания и документация,
            
         
               —
            
            
               да владеят задълбочено един от официалните езици на Европейските общности и да имат задоволителни познания по друг официален език на Европейските общности. В интерес на службата е необходимо добро владеене на френски език.
            
         ПОДАВАНЕ НА ДОКУМЕНТИ ЗА КАНДИДАТСТВАНЕ
   Заявленията за кандидатстване се изпращат в Съда единствено по електронна поща на адрес DG-BRD-CURIA@curia.europa.eu най-късно до 13.00 часа на 31 август 2008 г. Към заявлението трябва да се приложат подробна автобиография и други подходящи документи.
   Люксембург, 17 юни 2008 г.